ഒടുവില് ഇന്ത്യക്ക് നന്ദി അറിയിച്ച് റഷ്യ അമേരിക്കയും ഇന്ത്യ ഉണരുമ്ബോള്, ഇന്ത്യ ഉയരുമ്ബോള് നമ്മുടെ കാഴ്ചപ്പാടുകള് ലോകത്തിനു മുന്നില് എത്തുമ്ബോള് ഉയരുന്നത് ലോക സമാധാനവും ശാന്തിയും തന്നെ! ഇന്ത്യയ്ക്ക് നന്ദി പറയുകയും സമുദ്ര മേഖലയില് വിജയം കൈവരിക്കാനുള്ള ഐക്യ ശ്രമത്തിന് ആഹ്വാനം ചെയ്യുകയും ചെയ്ത് റഷ്യ ഐക്യ രാഷ്ട്ര സഭയുടെ സുരക്ഷാ സമിതിയുടെ നിലവിലെ നേതാവായ ഇന്ത്യ സമയോചിതമായി ചെയ്ത ഒരു പ്രവൃത്തിയെ മുക്ത കണ്ഠം പ്രശംസിച്ചു കൊണ്ട് രംഗത്ത് വന്നിരിക്കുകയാണ് റഷ്യന് പ്രസിഡന്റ വ്ലാദിമിര് പുടിന്. എന്നാല് സമാന സംഭവത്തെ തന്നെ ഇതേ അളവില് പ്രശംസിച്ച് അമേരിക്കയും രംഗത്ത് വന്നിരുന്നു എന്ന് അറിയുമ്ബോഴാണ് സത്യത്തില് ആരാണ് ഇന്ത്യ എന്ന് നമുക്ക് മനസ്സിലാകുന്നത്. ഏതു വിഷയം എടുത്താലും രണ്ടു വ്യത്യസ്ഥ ചേരിയില് നില്ക്കുന്ന രണ്ടു രാജ്യങ്ങളെ സമന്വയത്തില് എത്തിക്കാന് കഴിഞ്ഞുവെങ്കില് പിന്നെ നമുക്ക് എന്താണ് കഴിയാത്തത്. ഇന്ത്യ ഉണരുമ്ബോള്, ഇന്ത്യ ഉയരുമ്ബോള് നമ്മുടെ കാഴ്ചപ്പാടുകള് ലോകത്തിനു മുന്നില് എത്തുമ്ബോള് ഉയരുന്നത് ലോക സമാധാനവും ശാന്തിയും തന്നെയാണ് എന്നാണ് ഇതില് നിന്നും മനസ്സിലാകുന്നത്. സമുദ്ര തര്ക്കങ്ങളുമായും സുരക്ഷയുമായും ബന്ധപ്പെട്ട കാര്യങ്ങളില് സുരക്ഷാ സമിതിയില് പ്രമേയം കൊണ്ട് വന്നതിനു ഇന്ത്യക്ക് നന്ദി അറിയിച്ചിരിക്കുകയാണ് റഷ്യ. മാത്രമല്ല ഇന്ത്യ ഉയര്ത്തി കൊണ്ട് വന്ന ഈ പ്രശ്നത്തിന്റെ പരിഹാരത്തിന് എന്ത് നടപടികള് എടുക്കാനും റഷ്യ പ്രതിജ്ഞാ ബദ്ധം ആണെന്നും അദ്ദേഹം അറിയിക്കുകയുണ്ടായി. ഐക്യരാഷ്ട്രസഭയുടെ സുരക്ഷാ കൗണ്സിലില് സമുദ്രവ്യാപാരവുമായി ബന്ധപ്പെട്ട തടസ്സങ്ങള് നീക്കംചെയ്യണമെന്ന് പ്രധാനമന്ത്രി നരേന്ദ്ര മോദി ആഹ്വാനം ചെയ്തതിന് തൊട്ടുപിന്നാലെ, റഷ്യന് പ്രസിഡന്റ് വ്ളാഡിമിര് പുടിന് സുരക്ഷാ സമിതി യോഗത്തില് ഈ ഒരു അജണ്ട ഉയര്ത്തി ഇന്ത്യയ്ക്ക് നന്ദി പറയുകയും സമുദ്ര മേഖലയില് വിജയം കൈവരിക്കാനുള്ള ഐക്യ ശ്രമത്തിന് ആഹ്വാനം ചെയ്യുകയും ചെയ്തു. ഈ മീറ്റിംഗ് നടത്തുന്നതില് ഉപയോഗപ്രദമായ ഒരു മുന്കൈ എടുത്തതിന് ഞാന് ഞങ്ങളുടെ പ്രിയപ്പെട്ട സുഹൃത്തായ ഇന്ത്യക്ക് നന്ദി പറയുന്നു, ഈ മാസം ഐക്യരാഷ്ട്രസഭയുടെ സുരക്ഷാ കൗണ്സിലിന്റെ പ്രെസിഡന്റ് എന്ന നിലയില് തങ്ങളുടെ ഇത്തരം വിലയേറിയ പ്രവര്ത്തനങ്ങള് തുടര്ന്നും വിജയകരമായി നിര്വഹിക്കാന് ഇന്ത്യ മുന്നില് തന്നെ ഉണ്ടാകണമെന്ന് ഞാന് ആഗ്രഹിക്കുന്നു, പുടിന് വ്യക്തമാക്കി. സമുദ്ര സുരക്ഷയില് അന്താരാഷ്ട്ര നിയമ ക്രമം സംരക്ഷിക്കുന്നതിനും ശക്തിപ്പെടുത്തുന്നതിനും മോസ്കോ ഒരുപാട് കാര്യങ്ങള് ചെയ്യുന്നുണ്ടെന്നും സമുദ്ര മേഖലകളിലുള്പ്പെടെയുള്ള തീവ്രവാദ വിരുദ്ധ പ്രവര്ത്തനങ്ങള്, കുറ്റകൃത്യങ്ങള് തടയല്, കണ്ടെത്തല്, നിര്വീര്യമാക്കല് എന്നിവയില് അതിന്റെ അനുഭവം പങ്കിടാന് തയ്യാറാണെന്നും റഷ്യന് പ്രസിഡന്റ് കൂട്ടിച്ചേര്ത്തു. യുഎന് ചാര്ട്ടറില് പ്രതിപാദിച്ചിട്ടുള്ള അന്താരാഷ്ട്ര നിയമങ്ങളുടെ പ്രധാന മാനദണ്ഡങ്ങളും തത്വങ്ങളും കര്ശനമായി പാലിക്കുന്നതിനാണ് റഷ്യ നിലകൊള്ളുന്നത്. പരമാധികാരത്തെ ബഹുമാനിക്കുക, ആഭ്യന്തര കാര്യങ്ങളില് ഇടപെടാതിരിക്കുക, ചര്ച്ചകളിലൂടെ തര്ക്കങ്ങള് പരിഹരിക്കുക എന്നിവയാണ് റഷ്യ ആഗ്രഹിക്കുന്നത് അദ്ദേഹം പറഞ്ഞു. അതെ സമയം യുഎന് സെക്യൂരിറ്റി കൗണ്സില് മാരിടൈം സെക്യൂരിറ്റിയെക്കുറിച്ചുള്ള തുറന്ന ചര്ച്ചയുമായി ബന്ധപ്പെട്ട് അമേരിക്കന് സ്റ്റേറ്റ് സെക്രട്ടറി ആന്റണി ജെ. ബ്ലിങ്കന്റെ പരാമര്ശം ഇങ്ങനെയായിരുന്നു വളരെ നന്ദി വിദേശകാര്യ മന്ത്രി ജയശങ്കര്, ഇത്രയും പ്രാധാന്യമര്ഹിക്കുന്ന വിഷയം ഉയര്ത്തി കൊണ്ട് വന്നതിന് , നിര്ണായകമായ ഈ ചര്ച്ചയ്ക്കായി നമ്മളെയെല്ലാവരെയും ഒരുമിച്ച് കൊണ്ടുവന്നതിന് പ്രധാനമന്ത്രി മോദിക്ക് ഞങ്ങളുടെ നന്ദി അറിയിക്കുക. ഈ വിഷയങ്ങളില് ഇന്ത്യയുടെ നേതൃത്വത്തിന്, പ്രത്യേകിച്ചും സ്വതന്ത്രവും തുറന്നതുമായ ഇന്തോപസഫിക് സമുച്ചയത്തിന് വേണ്ടി ഇന്ത്യ എടുക്കുന്ന നിലപാടുകള്ക്ക് ഞങ്ങളുടെ നന്ദി. ഒരേ കാര്യത്തിന് വേണ്ടി അമേരിക്കയും റഷ്യയും സമാന മനസോടെ ഒരേ വികാരത്തോടെ ഇത്തരത്തില് പ്രതികരിച്ച സംഭവം ചരിത്രത്തില് തന്നെ ഉണ്ടോ എന്ന് സംശയം ആണ്. എന്നാല് കഞ്ഞിയില് കല്ല് കടി എന്ന് പറയുന്നത് പോലെ ആകെ എതിര്പ്പുമായി വന്നത് ചൈനയാണ്. അത് പിന്നെ സ്വാഭാവികം എന്ന് കരുതുക തന്നെ. സമുദ്ര സുരക്ഷയെക്കുറിച്ചു നടന്ന സുരക്ഷാ സമിതി ചര്ച്ചയില് പ്രധാനമന്ത്രി മോദി അധ്യക്ഷത വഹിച്ചു. ലോക രാജ്യങ്ങളുടെ സാമ്ബത്തിക അഭിവൃദ്ധി സമുദ്രവ്യാപാരത്തിന്റെ സജീവമായ ഒഴുക്കിനെ ആശ്രയിച്ചിരിക്കുന്നുവെന്ന് അദ്ദേഹം ഊന്നിപ്പറഞ്ഞു. നിയമാനുസൃതമായ സമുദ്ര വ്യാപാരത്തില് നിന്ന് നമ്മള് തടസ്സങ്ങള് നീക്കം ചെയ്യണം. നമ്മുടെ എല്ലാവരുടെയും അഭിവൃദ്ധി സമുദ്ര വ്യാപാരത്തിന്റെ സജീവമായ ഒഴുക്കിനെ ആശ്രയിച്ചിരിക്കുന്നു. അതിന് എന്തെങ്കിലും തടസ്സമുണ്ടെങ്കില് അത് ആഗോള സമ്ബദ്വ്യവസ്ഥയെ മുഴുവന് ബാധിക്കും , യുഎന്എസ്സിയില് വെര്ച്വല് പ്രസംഗത്തില് പ്രധാനമന്ത്രി മോദി പറഞ്ഞു. രാജ്യേതര കവര്ച്ചാ ഉയര്ത്തുന്ന ഭീഷണി നേരിടാന് ഐക്യത്തോടെ ശ്രമിക്കണമെന്നും പ്രധാനമന്ത്രി ആവശ്യപ്പെട്ടു. ഇന്ത്യ ആരാണെന്ന് ലോകത്തിനു മുഴുവന് മനസ്സിലായി കൊണ്ടിരിക്കുകയാണ്. മറ്റു രാജ്യങ്ങള് പല കാര്യങ്ങള്ക്കുമായി അന്യോന്യം ശത്രു പക്ഷത്തു നില്ക്കുമ്ബോള് പരമാവധി ഇവയില് ഒന്നിലും പെടാതെ ലോകത്തിന്റെ പൊതു നന്മയെ കരുതി ആഗോള തലത്തില് ഇന്ത്യ എടുക്കുന്ന നിലപാടുകള്ക്ക് പ്രസക്തിയേറി വരുകയാണ്. റഷ്യയെയും അമേരിക്കയെയും സുഹൃത്തുക്കളായി നിര്ത്തികൊണ്ടുള്ള ഒരു നയതന്ത്രം അത് കേട്ട് കേള്വിയില്ലാത്തതും അനിതര സാധാരണമാണ് മാത്രമല്ല അത് എന്നെന്നും തങ്ക ലിപികളില് എഴുതപ്പെടേണ്ടത് ആണെന്നു പറഞ്ഞാലും ഒട്ടും കുറവാകില്ല. കാരണം ഇന്ത്യയൊഴികെ വേറൊരു രാജ്യത്തിനും കഴിയാത്തതാണത്. എത്ര കാലം ഇതിങ്ങനെ കൊണ്ട് പോകാന് ഇന്ത്യക്ക് കഴിയും എന്നത് വേറെ കാര്യം. കാരണം ഇന്ത്യ ഒരു ഭാഗത്തേക്ക് ചായുമ്ബോള് മറു ഭാഗം അസ്വസ്ഥമായി കൊണ്ടിരിക്കുന്ന സാഹചര്യത്തില്.